Diari Oficial de la Generalitat Valenciana


Sumari del DOGV 7064, del 10-07-2013 (2013/6811)

Informació pública de la sol·licitud d'autorització administrativa, aprovació del projecte i declaració, en concret, d'utilitat pública de la línia elèctrica aèria a 220 kV, doble circuit, ST Santa Anna - ST la Torre del Pla. Expedient ATLINE/2011/80/03.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7064

Data del DOGV
:   10-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6811


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa, aprovació del projecte i declaració, en concret, d'utilitat pública de la línia elèctrica aèria a 220 kV, doble circuit, ST Santa Anna - ST la Torre del Pla. Expedient ATLINE/2011/80/03. [2013/6811]  
Segons que preveuen l'article 9 del Decret 88/2005, de 29 d'abril, que establix els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; l'article 144 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica; l'article 9 del Reial Decret Legislatiu 1/2008, d'11 de gener, que aprova el text refós de la Llei d'avaluació d'impacte ambiental de projectes; els articles 20 i 31 del Decret 162/1990, de 15 d'octubre, que aprova el Reglament per a l'execució de la Llei 2/1989, de 3 de març, d'Impacte Ambiental; el Decret 32/2006, de 10 de març, que modifica el Decret 162/1990, i l'article 58 del Decret 120/2006, d'11 d'agost, que aprova el Reglament de paisatge de la Comunitat Valenciana, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:   
  
  
Peticionari: Xarxa Elèctrica d'Espanya, SAU.  
Emplaçament de la instal·lació: terme municipal d'Elx (Alacant).  
  
Documents sotmesos a informació pública:  
Denominació del projecte: LAAT D/C 220 kV ST Santa Anna - ST la Torre del Pla, de 1.106 metres de longitud.  
Estudi d'impacte ambiental.  
Estudi d'integració paisatgística.  
Relació de béns i drets afectats.  
Pressupost: 773.123,00 euros.  
Esta informació es fa pública perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, situat al carrer Churruca, 29, d'Alacant, així com dirigir-hi les al·legacions (per duplicat) que es consideren oportunes en el termini de trenta dies comptats a partir de l'endemà de la publicació d'este anunci.  
  
Si transcorre el termini esmentat i no hi ha cap al·legació, es considerarà que hom hi està conforme, i decaurà en el dret al tràmit corresponent, la qual cosa no impedix la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 13 de juny de 2013.- El director territorial d'Economia, Indústria, Turisme i Ocupació: Rafael Muñoz Gómez.